cyanic-selkie/wikianc huggingface dataset:
மும்மூர்த்திகள்
வைணவ சமயம்
இராமானுசர் பரப்பிய விசிச்டாத்வைதம் என்ற தத்துவத்தில் ஆதி பரம்பொருள் திருமால் என்ற விச்ணுவே. அவன்தான் உபநிடதங்கள் கூறும் பிரம்மம். அவன் குணம் என்ற குன்றேறித் தாண்டியவன் என்று உபநிடதங்கள் கூறுவதன் உட்பொருள் அவனிடம் எல்லா நல்ல குணங்களும் இருக்கின்றன என்பதாம். அறம், ஞானம், சக்தி, அன்பு இவை யாவும் முடிவிலாத அளவுக்கு அவனிடம் உள்ளன. அவன் உயிரினங்களிடம் வைத்திருக்கும் அபார கருணையினால் அவ்வப்பொழுது அவதரித்து இடர் போக்கி தன்னுடன் சேர்ந்துகொள்ள வழி வகுக்கிறான். பிரம்மமும் சீவனும் உயிரும் உடலும் போல. சீவர்களனைவரும், மற்றும் பிரபஞ்சமனைத்தும் பிரம்மத்தின் உடலாகும்.
வைணவ சமயத்தில் திருவைணவம், பிரம்ம வைணவம், ருத்ர வைணவம், குமார வைணவம் என பிரிவுகள் உண்டு. திருவைணவத்தில் வடகலை, தென்கலை, ராமாநந்தி, சுவாமிநாராயண் என்று நான்கு பிரிவுகள் உள்ளன. பிரம்ம வைணவத்தில் தத்வவாதம், கெளடீய வைணவம் என்று இரு பிரிவுகள் உள்ளன.
திருமண் இட்டுக் கொள்வதில் இரண்டு யோக முறைகள் உண்டு: புராண காலத்திலேயே தொடங்கிய திருவைணவம், ஆழ்வார்கள் காலத்துப் பிரபந்தங்களில் பெருமை பெற்றது. ஒன்பதாவது நூற்றாண்டில் இப்பிரபந்தங்கள் நாதமுனிகள் என்பவரால் தேடி ஒருங்கிணைக்கப்பட்டு புத்துயிர் பெற்றது. அதனால் நாதமுனிகளே தற்கால திருவைணவத்தின் முதல் ஆச்சாரியாராகக் கருதப்படுகிறார். வடமொழியிலும் தென்மொழியிலும் வைணவ இலக்கியங்களை வளர்த்தவர்கள் பரம்பரையில் நாலாயிர திவ்வியப் பிரபந்தம் என்னும் தொகுப்பு நூலில் இடம் பெற்றுள்ள பாடல்களைப் பாடிய ஆழ்வார்கள் 12 பேர்.
சாக்த சமயம்
சாக்தம் எனும் சமயம் சக்தியை வழிபாடு கடவுளாகக் கொள்ளும் இந்து மத பிரிவு அல்லது சமயம் ஆகும். பூரண பிரம்ம சுவரூபிணியாகவும் சிவனிடத்திலே திருவருளாகவும் விச்ணுவிடத்திலே யோகமாயையாகவும் பிரம்மனிடத்திலே வாக்தேவியாகவும் வீற்றிருப்பது அந்த ஒரே சக்திதான். ஆதி பரம்பொருளான சிவபெருமானில் அவள் சரிபாதியான சக்தி. சிவம் எனும் ஒரு பரம்பொருளை அண்டசராசரம் எனும் விச்ணுவாக விரிவுபடுத்துவது இந்த சக்திதான். திரிமூர்த்திகளை இவளே கட்டுப்படுத்தி ஆட்டிவைக்கிறாள். பரமேசுவரனான சிவ பெருமானும் அந்த சிவ பெருமானின் விரிவாக்கமாக விளங்கும் நாராயணராம் திருமாலும் அன்னை பராசக்திக்குள் அடக்கம்.
படைக்கையில் பிரம்மனாகவும், காக்கையில் திருமாலாகவும், அழிக்கையில் உருத்திரனாகவும், மறைக்கையில் மகேசுவரனாகவும், அருள்கையில் சதாசிவனாகவும் அன்னை ஆதிபராசக்தியே செயலாற்றுகிறாள் என்று திரு லலிதா சகசுரநாமம், திரிபுரா ரகசிவம், வேதங்களில் திரிபுரா உபநீசட் போன்ற அருட்காவியங்கள் உரைக்கின்றன
இவற்றையும் பார்க்கவும்
பகுப்பு:இந்துக் கடவுள்கள் பகுப்பு:மும்மூர்த்திகள்
தெளிந்த நீர்ப்படலம்
உப்புநீரில், தூய நீர்ப் படலம் குவிந்த வடிவில் இருக்கும். இதை நீரியல் அறிஞர்கள் லென்ஸ் என்ற பெயரால் அழைக்கின்றனர். மழைநீர் மண்ணிற்கு அடியில் சென்று கடல்நீரில் கலக்கும்போது இவ்வாறு தோன்றும். தெளிந்த நீர்ப்படலமானது, சிறு பவளத் தீவிற்கு அருகில் தோன்றும். குடிநீர் எடுக்கும் கிணறுகளுக்கு அருகிலும் கிடைக்கும். கைபென்-ஹெர்சுபெர்க் லென்சுகள் இதன் வகைகளில் ஒன்று.
சான்றுகள்
பகுப்பு:நீர் பகுப்பு:நீரியல்
நல்லமாங்குடி
நல்லமாங்குடி (Nallamangudi) என்னும் ஊர் தமிழ்நாட்டில், திருவாரூர் மாவட்டம், நன்னிலம் வட்டத்தில் உள்ள ஒரு கிராமமாகும். இந்த ஊர் நன்னிலத்தில் இருந்து 1.5 கி.மீ. தொலைவிலும், மாவட்டத் தலைநகரான திருவாரூரில் இருந்து 18 கி.மீ. தொலைவிலும் உள்ளது. இந்த கிராமம் 251.86 ஹெக்டேர் பரப்பளவு கொண்டது, ஊரின் மக்கள் தொகை 2011 மக்கள் கணக்கெடுப்பின்படி ஊரின் மக்கள் தொகை 258, இதில் ஆண்களின் எண்ணிக்கை 122, பெண்களின் எண்ணிக்கை 136 ஆகும். ஊரில் உள்ள வீடுகளின் எண்ணிக்கை 61 ஆகும்.
டெமாசெக் ஹோல்டிங்ஸ்
டெமாசெக் ஹோல்டிங்ஸ் (Temasek Holdings) என்பது சிங்கப்பூர் அரசுக்குச் சொந்தமான முதலீட்டு நிறுவனம். இந்த நிறுவனம் நிதி, தொலைத்தொடர்பு, ஊடகம், தொழில்நுட்பம், போக்குவரத்து, தொழிற்சாலைகள், வளங்கள் என அனைத்துத் துறைகளிலும் முதலீடுகளைக் கொண்டுள்ளது.
முதலீடுகள்
இந்த நிறுவனம் உலகின் முதன்மையான பல நிறுவனங்களில் பங்குகளைக் கொண்டுள்ளது. பேங்க் ஆஃப் சீனா, சீனா கன்சுடிரக்சன் பேங்க், ஸ்டேண்டர்டு சேட்டர்டு, சிங்டெல், சிங்கப்பூர் ஏர்லைன்ஸ், மீடியாகார்ப் ஆகியன இவற்றில் சில. இதன் பங்குகள் பெரும்பாலும் சிங்கப்பூர் நிறுவனங்களிலும், பிற ஆசிய நிறுவனங்களிலும் உள்ளன.
இணைப்புகள்
பகுப்பு:சிங்கப்பூர் பகுப்பு:வணிக நிறுவனங்கள் பகுப்பு:டெமாசெக் ஹோல்டிங்ஸ்
பிசன் நாராயண் தார்
பண்டிட் பிஷன் நாராயண் தார் (Pandit Bishan Narayan Dar) (1864-1916) ஒரு இந்திய அரசியல்வாதி ஆவார், இவர் 1911 ஆம் ஆண்டில் ஒரு முறை இந்திய தேசிய காங்கிரசின் தலைவராகப் பணியாற்றினார்.
மேற்கோள்கள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:1916 இறப்புகள் பகுப்பு:1864 பிறப்புகள்
பயனியர் தொடருந்து நிலையம்
மேற்கோள்கள்
பகுப்பு: சிங்கப்பூர் ரயில் நிலையங்கள்
சுத்தநவநீதம்
சுத்தநவநீதம் கருநாடக இசையில் பயன்படும் இராகங்களில் ஒன்றாகும். இது 59 ஆவது மேளகர்த்தா இராகமாகிய, "திசி" என்றழைக்கப்படும் 10 ஆவது சக்கரத்தின் 5 ஆவது மேளமாகிய தர்மவதி இராகத்தின் ஜன்னிய இராகம் ஆகும்.
பகுப்பு:தர்மவதியின் ஜன்னிய இராகங்கள்
இந்திய அரசுச் சட்டம், 1919
இந்திய அரசுச் சட்டம், 1919 (Government of India Act 1919) என்பது 1919ல் ஐக்கிய இராச்சியத்தின் நாடாளுமன்றத்தில் இயற்றப்பட்ட ஒரு சட்டம். இது பிரித்தானிய இந்தியாவில் அரசியல் சீர்திருத்தங்களைக் கொண்டு வந்தது.
இச்சட்டம், இந்தியாவில் மத்திய அளவிலும் மாகாண அளவிலும் இரட்டை ஆட்சி முறையை அறிமுகப்படுத்தியது. இவ்வாட்சி முறையில், நிர்வாகத் துறைகள் இரு வகையாக பிரிக்கப்பட்டன. சட்டம், நிதி, உள்துறை முதலிய முக்கிய துறைகள் பிரித்தானிய ஆளுனர் அல்லது வைசுராயின் நிர்வாகக் குழுவின் நேரடிக் கட்டுப்பாட்டிலும், கல்வி, சுகாதாரம், உள்ளாட்சி, விவசாயம், தொழில் முதலியவை மக்களால் தேர்ந்தெடுக்கப்பட்ட இந்திய சட்டமன்றங்களின் கட்டுப்பாட்டிலும் இயங்கின. அதுவரை ஆளுனருக்கு பரிந்துரைகள் மட்டுமே செய்யக் கூடிய சட்ட மன்றம் விரிவு படுத்த்தப்பட்டு சட்டங்கள் இயற்றும் அதிகாரமும் அதற்கு வழங்கப்பட்டது.
இந்திய நாடாளுமன்றமும், மாநில சட்டமன்றங்களும் விரிவுபடுத்தப்பட்டன. சட்டமன்ற உறுப்பினர்களுள் ஒரு பகுதியினரை நேரடித் தேர்தல் மூலம் தேர்ந்தெடுக்கும் முறை அறிமுகப்படுத்தப்பட்டது. இந்திய நாடாளுமன்றம் ஈரங்க அவையாக்கப் பட்டது. புதிய மேலவையாக மாநிலங்களவை உருவாக்கபப்ட்டது. மன்னர் அரசுகளுக்கு (princely states, சமஸ்தானங்கள்) மாநிலங்களவையில் இடங்கள் ஒதுக்கப்பட்டன. 1919-29 வரை பத்து ஆண்டுகளுக்கு இந்த புதிய ஆட்சிமுறை நடைமுறையிலிருக்குமென்றும் அதன்பின்னர் அதன் செயல்பாட்டை ஆராய ஒரு குழு அமைக்கபபடுமென்றும் தீர்மானிக்கபப்ட்டது. இப்புதிய ஆட்சிமுறையின் கீழ் 1920ல் முதல்த் தேர்தல்கள் நடத்தப்பட்டன.
இச்சட்டம் நீதிக்கட்சி போன்ற கட்சிகளால் வரவேற்கப்பட்டது. ஆனால் இந்திய தேசிய காங்கிரசு இதனை ஏற்றுக்கொள்ளவில்லை; தேர்தல்களிலும் பங்கு கொள்ள மறுத்துவிட்டது.
மேற்கோள்கள்
பகுப்பு:இந்திய விடுதலைப் போராட்டம் பகுப்பு:1919 நிகழ்வுகள் பகுப்பு:பிரித்தானிய இந்தியா
இன்னா நாற்பது
இன்னா நாற்பது என்னும் நூல் கபிலர் என்னும் புலவரால் இயற்றப்பட்டது. நாற்பத்தொரு பாடல்களைக் கொண்ட இது பதினெண் கீழ்க்கணக்கு நூல்கள் என அழைக்கப்படும் சங்கம் மருவிய காலத் தமிழ் நூற்றொகுதியுள் அடங்குவது. உலகத்தில் கூடாதவை என்னென்ன என்பது பற்றிக் கூறி நீதி உரைப்பது இந்நூல். இது கி. பி. நான்காம் நூற்றாண்டைச் சார்ந்த நூலாகும். இந்நூல் இன்னிசை வெண்பாக்களால் ஆனது. இதில் நூற்று அறுபத்து நான்கு கூடாச் செயல்கள் கூறப்பட்டுள்ளன.
எடுத்துக்காட்டு
அறிவிற் சிறந்தவர்கள் வீற்றிருக்கின்ற சபையிலே அறிவில்லாத ஒருவன் புகுவது துன்பத்தைத் தரும். இருட்டிய பின்னர் வழியிற் செல்வது பெரிதும் துன்பம் விளைவிக்கும். விளையக் கூடிய துன்பங்களைத் தாங்கக் கூடிய ஆற்றல் இல்லாதவர்களுக்குத் தவம் துன்பம் தரும். தன்னைப் பெற்ற அன்னையைப் பேணிக் காப்பாற்றாமல் விடுவதும் துன்பமாகும் என்று மனித வாழ்வில் துன்பத்துக்குரிய நான்கு விடயங்களைக் கூறி நீதி புகட்டும் கீழ்க்காணும் பாடல் இந் நூலில் வருகிறது.
இன்னா நாற்பது
நாற்பது என்னும் எண் தொகையால் குறிக்கப்பெறும் நான்கு கீழ்க்கணக்கு நூல்களில் கார் நாற்பதும், களவழி நாற்பதும் முறையே அகம், புறம் பற்றியவை. இன்னா நாற்பதும், இனியவை நாற்பதும் அறம் உரைப்பன. இவ்விரண்டும் முறையே துன்பம் தரும் நிகழ்ச்சிகளும் இன்பம் தரும் செயல்களும் இன்னின்ன எனத் தொகுத்து உரைக்கின்றன. நூலுக்குப் புறம்பான கடவுள் வாழ்த்திலும் கூட 'இன்னா', இனிதே என்னும் சொற்கள் அமைந்துள்ளன. இன்னா நாற்பதில் கடவுள் வாழ்த்து நீங்கலாக நாற்பது பாடல்கள் உள்ளன. ஒவ்வொரு பாடலிலும் நான்கு கருத்துக்களைக் கொண்டு, ஒவ்வொன்றையும் 'இன்னா' என எடுத்துக் கூறுதலின் 'இன்னா நாற்பது' எனப் பெயர்பெற்றது. இந்நூலை இயற்றியவர் கபில தேவர். ஆசிரியர் தமது கடவுள் வாழ்த்தில் சிவபெருமான், பலராமன், திருமால், முருகன் ஆகியோரைக் குறித்துள்ளார். இதனால் இவர் சமயப் பொது நோக்கு உடையவர் என எண்ண இடமுண்டு. சிறந்த வரிகள்: 1. தீமையுடையார் அயலிருத்தல் இன்னா 2. இன்னா ஈன்றாளை ஓம்பாவிடல் 3. அடைக்கலம் வவ்வுதல் இன்னா
வெளியிணைப்புகள்
இன்னா நாற்பதை உள்ளடக்கிய நான்கு நூல்களின் தொகுதி
இன்னா நாற்பது
பகுப்பு:பதினெண்கீழ்க்கணக்கு நூல்கள் பகுப்பு:தமிழ் அற நூல்கள்
சுவர்ணாம்பரி
சுவர்ணாம்பரி 59வது மேளகர்த்தா இராகமாகிய, "திசி" என்றழைக்கப்படும் 10வது சக்கரத்தின் 5வது மேளமாகிய தர்மவதியின் ஜன்னிய இராகம் ஆகும்.
குடற்புழுவியல்
குடற்புழுவியல் (Helminthology) என்பது ஒட்டுண்ணி புழுக்கள் பற்றி ஆராயும் அறிவியல் புலமாகும். இப்புலம் ஒட்டுண்ணிப் புழுக்களை வகைபிரித்தல் மற்றும் ஓம்புயிர்கள் மீதான அவற்றின் விளைவுகளையும் ஆய்வு செய்கிறது.
புழு என்ற பொருளைக் குறிக்கும் எல்மின் என்ற சொல்லிலிருந்து குடற்புழு அறிவியல் என்ற சொல் வருவிக்கப்பட்டுள்ளது.
18 மற்றும் 19 ஆம் நூற்றாண்டுகளின் ஆரம்பத்தில் குடற்புழு அறிவியல் குறித்த வெளியீடுகளின் அலை வீசியது. இக்காலம் அறிவியலின் பொற்காலம் என்றும் விவரிக்கப்பட்டுள்ளது. அந்த காலகட்டத்தில் பெலிக்சு டுயார்டின், வில்லியம் பிளாக்சுலேண்ட் பென்காம், பீட்டர் சைமன் பல்லாசு, மார்கசு எலிசர் பிளொச், ஓட்டோ பிரீட்ரிக் முல்லர், யோகான் கோயசு, பிரீட்ரிக் செங்கர், சார்லசு வார்டெல் சிடைல்சு, கார்ல் அசுமண்ட் ருடால்பி, ஓட்டோ பிரீட்ரிக் பெர்ன்கார்ட்டு வான் லின்சுடோவ்  மற்றும் யோகான் கோட்பிரைட்டு பிரெம்சர் போன்றவர்கள் இப்புலம் தொடர்பாக முறையான அறிவியல் ஆய்வுகளைத் தொடங்கினர்.
சப்பானிய ஒட்டுண்ணி நிபுணர் சத்யு யமகுட்டி என்பவர் 20 ஆம் நூற்றாண்டின் மிகவும் சுறுசுறுப்பாக இயங்கிய குடற்புழு அறிவியல் அறிஞர் ஆவார். இவர் குடற்புழு அறிவியல் தொடர்பான ஆறு தொகுதிகள் கொண்ட நுலை எழுதியுள்ளார்.
மேற்கோள்கள்
பகுப்பு:விலங்கியல்
ஹெரால்டு சூர் ஹாசென்
ஹெரால்டு சூர் ஹாசென் (Harald zur Hausen, பிறப்பு; மார்ச் 11, 1936) நச்சுயிரியல் வல்லுநர் (virologist). இவர் 2008 ஆம் ஆண்டில் உடலியல் மற்றும் மருத்துவத்திற்கான நோபல் பரிசு பெற்றார்.
வாழ்க்கை வரலாறு
சூர் ஹாசென், ஜெர்மனியில் பிறந்தார், பான் ஹம்பர்க் மற்றும் டுஸ்ஸெல்டார்ஃப் பல்கலைக்கழகங்களில் மருத்துவ ஆய்வு மேற்கொண்டார், டுஸ்ஸெல்டார்ஃப் பல்கலைக்கழகத்தில் 1960 இல் டாக்டர் பட்டம் பெற்றார்.
மேற்கோள்கள்
பகுப்பு:செருமானிய உயிரியலாளர்கள் பகுப்பு:1936 பிறப்புகள் பகுப்பு:செருமானிய அறிவியலாளர்கள் பகுப்பு:நோபல் மருத்துவப் பரிசு பெற்றவர்கள் பகுப்பு:நோபல் பரிசு பெற்ற செருமானியர்கள் பகுப்பு:வாழும் நபர்கள்
காயாமொழி முப்பிடாதியம்மன் கோயில்
காயாமொழி முப்பிடாதியம்மன் கோயில் தமிழ்நாட்டில் தூத்துக்குடி மாவட்டம், காயாமொழி என்னும் ஊரில் அமைந்துள்ள அம்மன் கோயிலாகும். .
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
பரம்பரை அறங்காவலர் அமைப்பால் நிர்வகிக்கப்படுகிறது.
ஆடித் திருவிழா
காயாமொழி முப்புடாதியம்மன் ஆடித்திருவிழா ஆடி இறுதி வாரத்தில் துவங்கி ஒரு வார காலம் நடைபெறுகிறது. நிகழ்ச்சிகள் பின்வருமாறு :
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பறையப்பட்டி
பறையப்பட்டி (Paṟaiyappaṭṭi) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கீழ்மொரப்பூர் ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 39 கிலோமீட்டர் தொலைவிலும், அரூரிலிருந்து 10 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'14.4"N 78°27'56.1"E ஆகும்.
மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 384 குடும்பங்களும்,1476 மக்களும் வசிக்கின்றனர். இதில் 738 பேர் ஆண்களும், 738 பேர் பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
ரிக் மெக்காஸ்கர்
ரிச்சர்ட் பேட் மெக்கோஸ்கர் (Richard Bede McCosker பிறப்பு: டிசம்பர் 11, 1946) நியூ சவுத் வேல்ஸின் இன்வெரலில் பிறந்த ஒரு முன்னாள் நியூ சவுத் வேல்ஸ் மற்றும் ஆஸ்திரேலியத்ன் துடுப்பாட்ட வீரர் ஆவார் .இவர் 25 தேர்வுத் துடுப்பாட்டப் போட்டிகள் மற்றும் 14 ஒருநாள் பன்னட்டுத் துடுப்பாட்டப் போட்டிகளை ஆத்திரேலியத் துடுப்பாட்ட அணிக்காக விளையாடியுள்ளார்
மெக்கோஸ்கர் 1975 முதல் 1982 வரை 25 தேர்வுத் துடுப்பாட்டப் போட்டிகள் மற்றும் 14 ஒருநாள் போட்டிகளில் வலது கை மட்டையாளராக விளையாடினார்.
1977 ஆம் ஆண்டில் மெல்போர்ன் துடுப்பாட்ட மைதானத்தில் நடந்த நூற்றாண்டு தேர்வுத் துடுப்பாட்டப்  போட்டியில் இவர் விளையாடியதற்காக பரவலாக அறியப்படுகிறார்.அந்தப் போட்டியின் முதல் ஆட்டப் பகுதியில்  பாப் வில்லிஸின் எழும்பும் பந்தினால்  இவரது தாடை உடைக்கப்பட்டது. பின்னர் இரண்டாவது ஆட்டப் பகுதியில் முதலுதவி செய்து பத்தாவது இடத்தில் மட்டையாடினார் ராட் மார்ஷுடன் கூட்டாக ஒன்பதாவது இழப்பிற்கு 25, மற்றும் 54 ஓட்டங்கள் எடுத்தார். இந்த போட்டியில் ஆஸ்திரேலியா 45 ஓட்டங்கள் வித்தியாசத்தில் வெற்றி பெற்றது.
இவர் உலக தொடர் துடுப்பாட்ட அணியிலும் விளையாடினார், மேலும் 1976 ஆம் ஆண்டில் ஆண்டின் விஸ்டன் துடுப்பாட்ட  வீரராகவும் இருந்தார்.
தொழில்
மெக்கோஸ்கர் இன்வெரலில் பிறந்தார். இவர் ஒரு வங்கியில் வேலை செய்வதற்காக தனது 21 ஆம் வயதில் இவர் சிட்னிக்கு சென்றார். இவர் 1973-74 இல் நியூ சவுத் வேல்ஸ் துடுப்பாட்ட அணிக்காக12 வது வீரராக தேர்ந்தெடுக்கப்பட்டார் இவர் தனது அறிமுக முதல் தரத் துடுப்பாட்டப் போடியில் நூறு ஓட்டங்களை எடுத்தார்.
அறிமுகம்
ஐந்தாவது போட்டியில் இவர் 35 மற்றும் 11 ஓட்டங்களை எடுத்தார். 6 வது போட்டியில் இவர் 0 மற்றும் 76 ஓட்டங்கள் எடுத்தார்.
உலகக் கோப்பை மற்றும் நான்கு தேர்வுத் துடுப்பாட்டப் தொடர்களில் விளையாடுவதற்காக இங்கிலாந்திற்குச் சுற்றுப்பயணம் செய்த அணியில் தேர்வு செய்யப்பட்டார்.
1975 ஆஷஸ்
உலகக் கோப்பையில், மெக்கோஸ்கர் இலங்கைத் துடுப்பாட்ட அணிக்கு எதிராக 73 ஓட்டங்கள் எடுத்தார். மேற்கிந்தியத் தீவுகள் துடுப்பாட்ட அணிக்கு எதிராக 0,  அரையிறுதியில் இங்கிலாந்துத்  துடுப்பாட்ட அணிக்கு எதிராக 15 இறுதிப் போட்டியில் 7 ஓட்டங்கள் எடுத்தார்.
1975 ஆஷசின் முதல் மூன்று தேர்வுத் துடுப்பாட்டப் போட்டிகளில் மெக்கோஸ்கர் 59, 29 மற்றும் 79  மற்றும் 0 மற்றும் இறுதிவரை ஆட்டமிழக்காமல் 95 ஆகிய ஓட்டங்களை எடுத்தார். ஆடுகளம் விளையாடப் போதுமானதாக இல்லாததால் இறுதி ஒருநாள் போட்டி நடைபெறவில்லை. எனவே அந்தப் போட்டியில் இறுதிவரை ஆட்டமிழக்காமல் 95* ஓட்டங்கள் எடுத்தார்.
இருப்பினும் நான்காவது தேர்வுத் துடுப்பாட்டப் போட்டியில் இவர் தனது முதல் தேர்வுத் துடுப்பாட்ட நூறு ஓட்டங்களை எடுத்தார். அந்தப் போட்டியில் இவர் 127 ஓட்டங்களை எடுத்தார்.
சான்றுகள்
பகுப்பு:ஆஸ்திரேலியத் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள் பகுப்பு:வாழும் நபர்கள் பகுப்பு:1946 பிறப்புகள்
தி இந்து குழுமம்
தி இந்து குழுமம் என்பது சென்னையில் இயங்கும் பதிப்பக நிறுவனம். இதன் முதல் இதழ் தி இந்து நாளேடு ஆகும். பின்னர் பல இதழ்கள் தொடர்ந்து வெளியாகின.
இதழ்கள்
இந்த குழுமத்திற்குச் சொந்தமான இதழ்கள் கீழே பட்டியலிடப்பட்டுள்ளன.
இணைப்புகள்
பகுப்பு:சென்னை பகுப்பு:செய்தி நிறுவனங்கள்
வச்சிரகரூர்
வச்சிரகரூர் (Wajrakarur) என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் ஒரு நகரம் மற்றும் மண்டலமாகும்.
புவியியல் அமைப்பு
15.0167° வடக்கு 77.3833° கிழக்கு என்ற அடையாள ஆள்கூறுகளில் வச்சிரகரூர் நகரம் பரவியுள்ளது .மேலும் கடல்மட்டத்தில் இருந்து சராசரியாக் 447 மீட்டர்கள் உயரத்தில் இந்நகரம் உள்ளது.
மக்கள்தொகையியல்
இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி வச்சிரகரூர் நகரத்தின் மக்கள்தொகை 7482 ஆகும். மொத்த மக்கள் தொகையில் 3,815 பேர் ஆண்கள் மற்றும் 3,667 பேர் பெண்கள் ஆவர்.
கிராமப்பஞ்சாயத்துகள்
வச்சிரக்கரூர் மண்டலத்தில் பின்வரும் 16 கிராமப் பஞ்சாயத்துகள் இடம்பெற்றுள்ளன.
மேற்கோள்கள்
பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும் பகுப்பு:அனந்தபூர் மாவட்டம்
செயற்கை சூரியன்
அறிமுகம்
ஜெர்மன் ஆய்வாளர்கள் புதைபடிவ எரிபொருளுக்கு ஒரு மாற்றாக பயன்படுத்த முடியுமா என்பதைப் பார்க்க ஒரு சக்தி வாய்ந்த, செயற்கை ஒளி சோதனை செய்து வருகின்றனர்,
மார்ச் மாதத்தில், ஜேர்மன் ஏரோஸ்பேஸ் மையத்தில் ஆராய்ச்சியாளர்கள் உலகின் மிகப்பெரிய செயற்கை சூரியனை "சினிலிட்" என்று பெயரிட்டனர்,
விளக்கம்
ஒளிவானது, 149 செனான் விளக்குகள் (ஒரு திரைப்பட அரங்கத்தில் பயன்படுத்தப்படுகிறது) அதேபோல், சராசரியான சூரிய கதிர்வீச்சைப் போல் 10,000 மடங்கு அதிகமாகவும், 3,000 சி வெப்பநிலையை அடையவும் முடியும். ஒளியானது மிகவும் சக்தி வாய்ந்ததாக உள்ளது. ஒரு கதிரியக்க அறையில் - விளக்குகள் திருப்பப்படும் போது அதை நுகரும் எவரும் எரிக்க வேண்டும்.
பயன்கள்
ஹைட்ரஜன் பெரும்பாலும் புதைபடிவ எரிபொருட்களுக்கான ஒரு பச்சை மாற்றாகப் புகழ் பெற்றுள்ளது, ஏனெனில் அது எந்த கார்பன் டை ஆக்சைடு இல்லாமல் எரிகிறது. ஒரு குறைபாடு இது உற்பத்தி செய்ய நிறைய ஆற்றல் எடுக்க முடியும். ஆராய்ச்சியாளர்கள் ஒரு நாள் சூரிய சக்தியுடன் செய்யப்படுவார்கள் என்று ஆராய்ச்சியாளர்கள் நம்புகின்றனர் - இது ஏற்கனவே ஒரு சிறிய அளவில் ஆய்வகத்தில் பரிசோதிக்கப்பட்டு, அவர்கள் "ஒளிரும் விளக்குடன்" இனப்பெருக்கம் செய்வதாக நம்புகிறது.
மேற்கோள்
http://www.huffingtonpost.ca/2017/04/30/synlight_n_16346100.html
பகுப்பு:காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
மாம்பாடி மாரியம்மன் கோயில்
மாம்பாடி மாரியம்மன் கோயில் தமிழ்நாட்டில் தர்மபுரி மாவட்டம், மாம்பாடி என்னும் ஊரில் அமைந்துள்ள அம்மன் கோயிலாகும்.
பூசைகள்
இக்கோயிலில் ஒருகாலப் பூசை திட்டத்தின் கீழ் வழிபாடு நடக்கிறது. சித்திரை மாதம் 2 நாட்கள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
களுத்துறைக் கோட்டை
களுத்துறைக் கோட்டை (Kalutara fort) 1622 இல் போர்த்துக்கேயரால் கட்டப்பட்டது. இது களுத்துறையில் அமைந்திருந்தது.
1574 இல், போர்த்துக்கேயப் படையினர் கொழும்பின் தென் பகுதியில் இருந்த சமய வழிபாட்டிடங்களை அழித்தனர். 1594 இல் போர்த்துக்கேயப் படையினர் களுத்துறை நகரைக் கைப்பற்றினர். 1622 இல், அவர்களால் கன்கதில விகாரை அழிக்கப்பட்ட இடத்தில் கோட்டை கட்டப்பட்டது. இது சீதாவக்கை அரசன் முதலாம் ராஜசிங்கனால் கைப்பற்றப்பட்டது. பின்பு இடச்சுக்காரரினால் இக்கோட்டை கைப்பற்றப்பட்டு, மீண்டும் போர்த்துக்கேயரால் கைப்பற்றப்பட்டது.
உசாத்துணை
பகுப்பு:இலங்கையில் உள்ள கோட்டைகள் பகுப்பு:களுத்துறை மாவட்டம்
கிருஷ்ணா எல்லா
கிருஷ்ணா எல்லா(Krishna Ella) பாரத் பயோடெக் நிறுவனத் தலைவரும் கோவாக்சின் தடுப்பு மருந்து கண்டுபிடிப்பில் முக்கிய பங்காற்றியவரும் ஆவார்.
கொரோனா தடுப்பூசி
இந்தியாவின் முதல் கொரோனா தடுப்பூசி கண்டுபிடித்தவர் ஆவார்
மேற்கோள்கள்
பகுப்பு:தமிழ் அறிவியலாளர்கள் பகுப்பு:வாழும் நபர்கள் பகுப்பு:பத்ம பூசண் விருது பெற்ற தமிழர்கள்
இந்திய அறிவியல் கழகம்
பெங்களூரில் உள்ள இந்திய அறிவியல் கழகம், (Indian Academy of Sciences) ச. வெ. இராமனால் ஏப்ரல் 24, 1934இல் நிறுவப்பட்டது, மேலும். ஜூலை 31, 1934 அன்று 65 நிறுவன உறுப்பினர்களுடன் தொடங்கப்பட்டது. இதன் முதல் பொதுக் கூட்டம் இக்கழகம் தொடங்கப்பட்ட அன்றே நடைபெற்றது. இக்கூட்டத்தில் இந்திய அறிவியல் கழகத்தின் தலைவராக ராமன் தேர்ந்தெடுக்கப்பட்டார். இதனைக் கழகத்தின் ஆட்சிக்குழு ஏற்றுக்கொண்டது.
குறிக்கோள்கள்
இந்திய அறிவியல் கழகத்தின் நோக்கங்கள்:
வெளியீடுகள்
கழகத்தின் வெளியீட்டின் முதல் இதழ் ஜூலை 1934இல் இரண்டு பிரிவுகளாக வெளிவந்தது. பின்னர் அவை ஜூலை 1935இல் அவை இரண்டாகப் பிரிக்கப்பட்டு ஒரு பகுதி இயற்பியல் அறிவியலுக்கும் மற்றொன்று உயிர் அறிவியலுக்கும் அர்ப்பணிக்கப்பட்டது. 1973ஆம் ஆண்டில் கழகத்தின் வெளியீடுகள் குறிப்பிட்ட அறிவியல் துறைகளை நோக்கமாகக் கொண்ட பல பத்திரிகைகளாகப் பிரிக்கப்பட்டன.
கழகம் ஜனவரி 1996முதல் ஒத்திசைவு (ரெசோனன்சு) என்ற அறிவியல் கல்வி மாத இதழை வெளியிடுகிறது. பொதுவாக இளங்கலை பட்டதாரிகளை நோக்கமாகக் கொண்ட இந்த இதழ் இளையோர் மற்றும் மூத்தோர்களை அறிவியல் கல்வியில் கவரும் விடயங்களைக் கொண்டுள்ளது. ஒவ்வொரு இதழும் ஒரு பிரபலமான விஞ்ஞானியின் வாழ்க்கை மற்றும் பணிகளில் கவனம் செலுத்தி வெளியிடப்படுகிறது. இதில் புதிய புத்தகங்களை மதிப்புச் செய்தும், பழைய கட்டுரைகள் மறுபதிப்பு செய்தும் வெளியிடுகிறது. ஆசிரியர் குழுவானது நாடு முழுவதும் இருந்து தேர்ந்தெடுக்கப்பட்ட 40 விஞ்ஞானிகளை உறுப்பினராகக் கொண்டுள்ளது.
இந்திய அறிவியல் கழகம் 1978 முதல் சாதனா - தொழில்நுட்ப அறிவியல் ஆய்வு தொகுப்பு மாதாந்திர ஆராய்ச்சி இதழையும் வெளியிடுகிறது. இந்த இதழ் பொறியியல் அறிவியலின் அனைத்து பிரிவுகளையும் உள்ளடக்கியது. சாதனா இந்தியாவுக்கு வெளியே அச்சிலும், இணையத்தில் இசுபிரிங்கர் பதிகப்பத்தினரால் விநியோகிக்கப்படுகிறது.
இந்திய அறிவியல் கழகம் 12 ஆய்வு இதழ்களை, அதாவது, ஒத்திசைவு - அறிவியல் கல்வி இதழ், உயிர் அறிவியல் ஆய்விதழ், ஆஸ்ட்ரோபிசிக்ஸ் மற்றும் வானியல் ஆய்விதழ், மரபியல் ஆய்வு இதழ், புவிஅமைப்பு அறிவியல் ஆய்விதழ், சாதனா - தொழில்நுட்ப அறிவியல் ஆய்வு தொகுப்பு, பிரமனா - இயற்பியல், கணித அறிவியலின் செயல்முறைகள் ஆய்வு இதழ், வேதியியல் அறிவியல் இதழ், பொருள் அறிவியல் ஆய்விதழ், உரையாடல்: அறிவியல், விஞ்ஞானிகள் மற்றும் சமூகம், மற்றும் இந்திய அறிவியல் கழக மாநாட்டுத் தொடர்.
உயிர்த் திட்டம்
இந்திய அறிவியல் கழகம், சுற்றுச்சூழல் அறிவியல் மையத்துடன் இணைந்து உயிர்வாழ்க்கை திட்டம் என்ற அறிவியல் கல்வியை மேம்படுத்தும் நோக்கில் செயல்பாடு ஒன்றினைத் துவக்கியுள்ளது. பல்லுயிர் கல்வியறிவைப் பரப்புவதற்காக மனித முக்கியத்துத்தினை உணர்த்தும் வகையில் உயிரினங்களின் தொகுப்பில் சுற்றுச்சூழல் வாழ்விடங்களின் நிலை மற்றும் தற்போதைய மாற்றங்கள் குறித்த தகவல்களைப் பெறுவதில் பள்ளி மற்றும் கல்லூரி மாணவர்களை ஈடுபடுத்துவதை நோக்கமாகக் கொண்டு இத்திட்டம் செயல்படுகிறது. சுமார் 1500 இந்திய நுண்ணுயிரிகள், தாவரங்கள் மற்றும் விலங்குகளின் விளக்கப்படக் கணக்குகளை வெளியிடுவதே இத்திட்டத்தின் நோக்கமாகும். இத்துடன் சிற்றினங்களின் பரவல், சூழலியல் மற்றும் நடத்தை பற்றிய பிற தகவல்களையும் சேகரிப்பது இதில் அடங்கும்.
இத்திட்டத்தின் மூலம் மூன்று புத்தகங்கள், தீபகற்ப இந்தியாவின் வண்ணத்துப்பூச்சிகள், தீபகற்ப இந்தியாவின் நன்னீர் மீன்கள் மற்றும் தீபகற்ப இந்தியாவின் நீர்நில வாழ்வன வெளியிட்டுள்ளன. நான்காவது புத்தகமான, தீபகற்ப இந்தியாவின் தட்டாம்பூச்சிகள் மற்றும் ஊசித்தட்டான். இப்புத்தகம் மின்னணு வடிவத்தில் கிடைக்கிறது. இதனை இத்திட்ட வலைத்தளத்திலிருந்து இலவசமாகப் பதிவிறக்கம் செய்துகொள்ளலாம்.
ராமன் இருக்கை
இந்திய அறிவியல் கழகத்தின் நிறுவனர் நினைவாக 1972ஆம் ஆண்டில் இந்திய அரசு ராமன் இருக்கையினை நிறுவியது. புகழ்பெற்ற விஞ்ஞானிகள் ஆறு வாரங்கள் முதல் ஆறு மாதங்கள் வரை இந்த இருக்கையில் பணியாற்ற அழைக்கப்படுகின்றனர்.
அறிவியல் கல்வி நடவடிக்கைகள்
இந்தியா முழுவதும் இருந்து தேர்ந்தெடுக்கப்பட்ட ஆசிரியர்களுக்கு இந்திய அறிவியல் கழக இரண்டு வார புத்தொளி ஆய்விற்காக நிதியுதவி வழங்குகிறது. இந்தியா முழுவதும் உள்ள பல்வேறு ஆராய்ச்சி மையங்களில் ஆராய்ச்சி சார்ந்த திட்டங்கள் குறித்து இந்திய அறிவியல் கழக உறுப்பினர்களுடன் இணைந்து பணியாற்றத் திறமையான ஆசிரியர்கள் மற்றும் மாணவர்களுக்கு ஆண்டுதோறும் கோடைக்கால ஆராய்ச்சி நிதியுதவி இதன்மூலம் வழங்கப்படுகிறது. மேலும் பல்வேறு ஆராய்ச்சி தலைப்புகளில் பள்ளிகள், கல்லூரிகள் மற்றும் பல்கலைக்கழகங்களில் அறிவியல் சார்ந்த விரிவுரை நிகழ்ச்சிகளை நடத்துகிறது.
தலைவர்கள்
கழகத்தின் தலைவர்களின் பட்டியல்.
வெளி இணைப்புகள்
பகுப்பு:இந்தியாவில் உள்ள அரசு சார்பற்ற அமைப்புகள்
உலகளாவிய இந்தி மாநாடு
உலகளாவிய இந்தி மாநாடு என்பது இந்திய அரசினால் நடத்தப்படுகின்ற மாநாடு ஆகும். இதில் உலகின் பல பகுதிகளில் இருந்தும் வந்திருக்கும் இந்தி எழுத்தாளர்கள், கவிஞர்கள் போன்றோர் பங்கேற்பர். ஒவ்வொரு மாநாட்டிலும் விருதுகளும் பரிசுகளும் வழங்கப்படும்.
இணைப்புகள்
பகுப்பு:இந்தி பகுப்பு:மாநாடுகள்
புக்தால் பௌத்த மடலாயம்
புக்தால் மடலாயம் (Phugtal Monastery or Phugtal Gompa) இந்தியாவின் லடாக் ஒன்றியப் பகுதியில், கார்கில் மாவட்டத்தின், தென்கிழக்கு சன்ஸ்கார் மலைத்தொடரில் உள்ள சன்ஸ்கார் எனுமிடத்தில், சன்ஸ்கார் ஆற்றின் கரையில் அமைந்த திபெத்திய பௌத்த மடாலயம் ஆகும். 2016 ஆண்டு முதல் சூரிய மின் ஆற்றல் மூலம் இம்மடாலயம் மின்சாரம் பெறுகிறது.
வெளி இணைப்புகள்
பகுப்பு:லடாக் பகுப்பு:கார்கில் மாவட்டம் பகுப்பு:பௌத்த கட்டிடங்கள்
யோகா கற்றுக் கொள்ளுங்கள் (நூல்)
யோகாவின் அடிப்படைத் தத்துவம் முதல் ஆரோக்கிய வாழ்வுக்கு யோகா உதவும் முறைகள் என அனைத்தையும் இந்த “யோகா கற்றுக் கொள்ளுங்கள்” நூல்(ISBN 978-81-8368-612-9) விளக்குகிறது. 120 பக்கங்களுடன் இந்திய மதிப்பில் ரூபாய் 60 எனும் விலையில் வெளியிடப்பட்டுள்ளது.
நூலாசிரியர்
நூலாசிரியர் கணபதி ராம்கிருஷ்ணன் மும்பையில் உள்ள பாபா அணு ஆராய்ச்சி மையத்தில் விஞ்ஞானியாக ஆறு ஆண்டுகள் பணியாற்றியுள்ளார். ஐந்து இசை ஆல்பங்களை வெளியிட்டிருக்கும் இவர் பத்திரிகைகளில் இசை, நடனம் குறித்த விமர்சனங்களையும் எழுதி வருகிறார்.
பொருளடக்கம்
எனும் 5 தலைப்புகளில் எளிமையான நடையில் யோகா குறித்து இந்த நூலில் முழுமையான தகவல்கள் வழங்கப்பட்டுள்ளன.
யோகா -ஓர் அறிமுகம்
முதல் பகுதியான இதில் யோகா என்றால் என்ன என்பது குறித்து முழுமையாக விளக்கப்பட்டுள்ளது.
யோகா- மூன்று அம்சங்கள்
யோகாவில் இருக்கும் மூன்று நிலைகளான ஆசனம், பிராணாயாமம் மற்றும் தியானம்  ஆகியவை விளக்கப்பட்டுள்ளன.
ஆசனங்கள்
உடலுக்கு வலிமையும், உள்ளத்துக்குத் தெளிவையும் அளிக்கும் நூற்றுக்கணக்கான ஆசனங்கள் இருக்கின்றன போதும் 69 ஆசனங்களின் பெயர்கள் பட்டியலிடப்பட்டுள்ளன. இந்த ஆசனங்களில் மிக முக்கியமான ஆசனங்கள் செய்வது குறித்து விளக்கம் அளிக்கப்பட்டிருப்பதுடன் அதற்கான பலன்களும் தெரிவிக்கப்பட்டுள்ளன.
பிராணாயாமம்
பிராணாயாமம் என்கிற மூச்சுப் பயிற்சியில் 12 முறைகள் பட்டியலிடப்பட்டுள்ளன. இவற்றில் முக்கியமான சில மூச்சுப் பயிற்சிகள் குறித்து விளக்கமளித்து அதனால் ஏற்படும் பயன்களும் சொல்லப்பட்டுள்ளன.
- இன்று உலகம் முழுவது பரவி வரும் யோகாசனப் பயிற்சி முறை குறித்து எளிமையாக விளக்கப்பட்டுள்ள இந்நூலில் உள்ள பயிற்சிப் படங்களில் இருப்பவர் நூலாசிரியர் கணபதி ராமகிருஷ்ணன் என்பது இங்கு குறிப்பிடத்தக்கது.
ஈஐடி பாரி
ஈஐடி பாரி ( ஈஸ்ட் இந்தியா டிஸ்டில்லரீஸ்) லிமிடெட் என்பது தென்னிந்தியாவின் சென்னையை தலைமையிடமாகக் கொண்ட ஒரு பொது நிறுவனமாகும், இது 225 ஆண்டுகளுக்கும் மேலாக வணிகத்தில் உள்ளது. இந்திய துணைக் கண்டத்தில் முதன்முறையாக உரங்களை உற்பத்தி செய்வது (1906) உட்பட இது பல முதலீடுகளைக் கொண்டுள்ளது. இந்நிறுவனம் தற்போது சர்க்கரை மற்றும் உயிர் தயாரிப்புகளின் உற்பத்தி மற்றும் சந்தைப்படுத்துதலில் ஈடுபட்டுள்ளது. பாரி முனை என்பது சென்னையில் எஞ்சியிருக்கும் மிகப் பழமையான வணிகப் பெயர் என்பதாகும்.
தோற்றம் மற்றும் வரலாறு
இந்தியத் துணைக்கண்டத்தின் மிகத் தொன்மையான வணிக நிறுவனங்களில் ஈஐடி பாரி ஒன்றாகும்; இதனை 1780களில்  வேல்சிலிருந்து இந்தியா வந்த தாமஸ் பாரி என்ற வணிகர் துவக்கினார். 1788இல் சூலை 17 அன்று வங்கி மற்றும் சில்லறை வணிக நிறுவனமாகத் துவக்கினார்.
1819இல் "பாரி & டேர்" என பெயர் மாற்றம் செய்யப்பட்டது; ஜான் வில்லியம் டேர் பங்காளியாக இணைந்தார். நாளடைவில் பாரி நிறுவனமும் ஈஸ்ட் இந்தியா டிசுடில்லரிசு (East India Distilleries) என்ற நிறுவனமும் இணைக்கப்பட்டு ஈஐடி பாரி என அழைக்கப்பட்டது. 1981இல் இதன் முதன்மை உரிமையை முருகப்பா குழுமம் நிதி நிறுவனங்களிடமிருந்து பங்குகளை வாங்கிப் பெற்றது.. ஒரு குறிப்பிட்ட காலப்பகுதியில், பாரி நிறுவிய வணிகம் தொடர்ந்து வளர்ந்து வந்தது, அதன் முதன்மை நிறுவனமான ஈஐடி பாரி உருவானது.
1908 ஆம் ஆண்டில் பாரி நிறுவனம்ராணிப்பட்டையில் 'தி பாட்டரி' பிரிவை அமைத்தது. பல ஆண்டுகளாக இது "பாரிவேர்" என்று பெயரிடப்பட்டது. பாரி நிறுவனம் மற்றும் ஈஸ்ட் இந்தியா டிஸ்டில்லரீஸ் & சுகர்ஸ் லிமிடெட் ஆகியவை இணைக்கப்பட்டு ஈஐடி பாரி இந்தியா லிமிடெட் அமைக்கப்பட்டன. 200 ஆண்டுகளுக்கும் மேலாக, இந்த வீடு சுறுசுறுப்பாக இருந்து பல வணிகங்களை நடத்தி வந்தது. முருகப்பா குழுமம் 1981 ஆம் ஆண்டில் இந்திய ஆயுள் காப்பீட்டுக் கழகம், யுனைடெட் அஷ்யூரன்ஸ் நிறுவனம், மற்றும் யூனிட் திரஸ்ட் ஆஃப் இந்தியா போன்ற நிதி மற்றும் பொது நிறுவனங்களிலிருந்து ஈஐடி பாரியை எடுத்துக் கொண்டது.
வணிகங்கள்
இந்தியாவின் முதல் சர்க்கரை ஆலையை ஈ.ஐ.டி பாரி 1842 இல் நெல்லிகுப்பத்தில் அமைத்த்து. ஆராய்ச்சி மற்றும் மேம்பாடு செய்த இந்தியாவின் முதல் தனியார் துறை நிறுவனம் இதுவாகும். சர்க்கரை பிரிவு ஈஐடி பாரியின் வருவாயில் 65% க்கும் அதிகமாக பங்களிக்கிறது, மேலும் தமிழ்நாட்டில் சர்க்கரை உற்பத்தியில் 20% ஈஐடியிலிருந்து வருகிறது. நெல்லிகுப்பம் ஒருங்கிணைந்த சர்க்கரை வளாகம் ஒரு நாளைக்கு 6500 மெட்ரிக் டன் நசுக்கும் திறன் கொண்டது, அதன் இணை உற்பத்தி வசதிகள் 24.5 மெகாவாட் மின்சாரம் உற்பத்தி செய்கின்றன, மேலும் அதன் வடிகட்டுதல் வசதிகள் ஒரு நாளைக்கு 75 கிலோலிட்டர்களை உற்பத்தி செய்கின்றன.
வெளி இணைப்புகள்
பகுப்பு:நிறுவனங்கள் அடிப்படையில் தமிழ்நாடு பகுப்பு:சென்னையை மையமாகக் கொண்ட நிறுவனங்கள்
அசரஃப் கனி அகமத்சய்
அசரஃப் கனி அகமத்சய் (Ashraf Ghani Ahmadzai, اشرف غني احمدزی, )  ஆப்கானிய அரசியல்வாதியும் 2014 குடியரசுத் தலைவர் தேர்தல் வேட்பாளரும் ஆவார். அசரஃப் கனி என அழைக்கப்படும் இவரது பஷ்தூன் இனத்தின் பெயர் அகமத்சய் ஆகும். சில பஷ்தூன் மக்களைப் போலவே தம் இனத்தின் பெயரைக் கடைசிப் பெயராக வைத்துள்ளார். முன்னதாக ஆப்கானிய அரசில் நிதி அமைச்சராகவும் காபூல் பல்கலைக்கழகத்தின் வேந்தராகவும் பணியாற்றி உள்ளார்.
மேற்கோள்கள்
பகுப்பு:ஆப்கானித்தான் அரசியல்வாதிகள் பகுப்பு:1949 பிறப்புகள் பகுப்பு:வாழும் நபர்கள் பகுப்பு:ஆசிய அரசுத்தலைவர்கள் பகுப்பு:கொலம்பியா பல்கலைக்கழக முன்னாள் மாணவர்கள்
ஐந்து உணர்வுகள்
ஐந்து உணர்வுகள் ( Ainthu Unarvugal) என்பது 2021 ஆம் ஆண்டு வெளியான இந்திய தமிழ் மொழி பலகதை தொகுப்புத் திரைப்படமாகும். இது ஆர். சூடாமணியின் கதைகளை அடிப்படையாகக் கொண்டு எடுக்கபட்டது. இப்படம் ஞான ராஜசேகரன் இயக்கிய ஐந்து குறும்படங்களைக் கொண்டுள்ளது. படம் 26 நவம்பர் 2021 அன்று வெளியிடப்பட்டது.
கதை
கதைகள் ஐந்தும் 1975 முதல் 1985 வரை தமிழ்நாட்டில் நிகழ்ந்தவையாக உள்ளன.
முதலாவதாக, இரண்டின் இடையில், பதின்ம வயது மாணவன் ஒருவன் தன்னுடைய தனிப்பயிற்சி ஆசிரியைமீது  கொள்ளும் அந்த வயதுக்குரிய  ஈர்ப்பின் கதையை விவரிக்கிறது. பையனுக்கு வரலாற்றில் ஆர்வத்தை ஊட்டுகிறார் ஆசிரியை. மேலும் அவர் பாடத்தை கற்பிக்கும் விதத்தால் ஈர்க்கப்பட்ட அவன் அவர் மீது ஈர்ப்பு கொள்ளத் தொடங்குகிறான். பின்னர் அவர் திருமணமானவர் என்பதை அறிந்த பிறகு, அவரது கணவர் மீது வெறுப்பை வளர்த்துக் கொள்கிறான். அந்தச் மாணவனின் தாய் எப்படி நிலைமையைக் கையாளுகிறார் என்பதுதான் கதையின் மையக்கரு.
இரண்டாவது கதை, அம்மா பிடிவாதக்காரி, ஒரு விதவைத் தாயை மையமாகக் கொண்டது. தாயும், மகனும் ஒரு சிறிய வீட்டில் வசிக்கின்றனர். தனியுரிமைக்கு அங்கே அதிக வாய்ப்பு இல்லை. மகனுக்குத் திருமணமான பிறகு, தாய் அவளது மகன், மருமகளுடன் அந்த சிறிய வீட்டிற்குச் செல்கிறார். புதுத் தம்பதியரின் அறையில் இருந்து ஒவ்வொரு நாள் இரவும் வெளிப்படும் ஒலியின் விளைவாக, தாய் ஒரு மகளிர் விடுதிக்குச் செல்ல முடிவெடுக்கிறார்.
மூன்றாவது கதையான பதில் பிறகு வரும் வரதட்சணைப் பிரச்சினையை மையமாகக் கொண்டது. ஒரு பெண், மணமகனுக்கு வரதட்சணை கொடுப்பதைத் தவிர்ப்பதற்காக திருமணமாகாமல் இருக்க முடிவு செய்கிறாள். நீண்ட இடைவெளிக்குப் பிறகு ஒரு நாள் ஒரு மாப்பிள்ளை அவளைச் சந்திக்கிறான். அவன் தன்னை மனைவியை இழந்தவர் மற்றும் இரண்டு மகன்களின் தந்தை என்று கூறுகிறான். மேலும் அவன் அவளை திருமணம் செய்து கொள்ள விரும்புவதாக கூறுகிறான். இருப்பினும், அவன் தனது விருப்பத்தை மறுபரிசீலனை செய்யும் ஒரு ரகசியத்தை அவள் வெளிப்படுத்துகிறாள்.
ஐந்தாவது கதை, களங்கம் இல்லை, தென்னிந்தியாவைச் சேர்ந்த வேலைக்குப் போகும் பெண் பாலியல் நெருக்கடியால் கடும் மன நெருக்கடியைச் சந்திக்கிறாள். பின்னர் துணுவுடன் வாடகை வீட்டில் தனியாக வாழும் முடிவை எடுக்கிறாள். அவள் மீது பாலியல் வன்முறையை பிரயோகித்தவனை ஒரு முதன்மையான சந்தர்பத்தில் எதிர்கொள்ளும் நேரம் வருகிறது. அப்போது அதே துணிவுடன் அவனது போலி முகத்திரையை கிழித்தெறிகிறாள்.
தயாரிப்பு
எழுத்தாளர் ஆர். சூடாமணி எழுதிய ஐந்து கதைகளை அடிப்படையாகக் கொண்டு ஞான ராஜசேகரன், உறவுகளைப் பற்றியும், அவற்றில் உள்ள உளவியல் நுணுக்கங்களைப் பற்றியும் திரைக்கதை அமைத்துள்ளார். இந்த படத்தின் மூலம், அவர் வாழ்க்கை வரலாற்று திரைப்படங்களை மட்டுமே உருவாக்கும் ஒரு திரைப்பட படைப்பாளி என்ற வட்டத்தை விட்டு விலக ஆர்வமாக உள்ளதை உணர்தியுள்ளார்.
முதலில் மேலதிக ஊடக தளத்தில் வெளியிடத் திட்டமிட்டிருந்த போதிலும், ஞான ராஜசேகரனின் படத்தைப் பார்த்த, விநியோகஸ்தர்கள், திரையரங்கு உரிமையாளர்கள், செயற்கைகோள் அலைவரிசைகளுக்கான முகவர்களின் கருத்துகளைப் பெற்றார். பின்னர் அவர் திரையரங்குகளில் படத்தை வெளியிடும் முடிவை எடுதார்.
வெளியீடு
இந்தத் திரைப்படம் 26 நவம்பர் 2021 அன்று தமிழ்நாடு முழுவதும் வெளியிடப்பட்டது. மேலும் தற்செயலாக அதே வெளியீட்டுத் தேதியில் வசந்தின் சிவரஞ்சனியும் இன்னும் சில பெண்களும் (2021) படமும் வெளியானது. இவை தென்னிந்தியப் பெண்களின் வாழ்க்கையை அடிப்படையாகக் கொண்டவை. தி இந்துவின் ஒரு விமர்சகர், தினத்தந்தி செய்தித்தாளில் இருந்த ஒரு விமர்சகரைப் போலவே, திரைப்படத்திற்கு நேர்மறையான விமர்சனத்தை அளித்தார்.
குறிப்புகள்
பகுப்பு:இந்திய நாடகத் திரைப்படங்கள் பகுப்பு:2021 தமிழ்த் திரைப்படங்கள்
ரூனா பாசு
பகுப்பு:இந்திய பெண்கள் தேர்வுத் துடுப்பாட்ட அணி பகுப்பு:வாழும் நபர்கள்
பனிவீழ் சிகரம்
பனிவீழ் சிகரம் (Snowdon) என்பது இந்தியாவின் தமிழ்நாட்டில் அமைந்துள்ள மேற்குத் தொடர்ச்சி மலையின் நீலகிரி மலைகளில் உள்ள ஒரு சிகரம் ஆகும்.
இதன் உயரம் உயரம்: 2,530 மீட்டர்கள் (8,301 அடி 11.43333°N, 76.76667°W ) தொட்டபெட்டாவைப்போல் எளிதாக இதன்மீது ஏற முடியாது. ஏறுவதற்குச் சிரம்மமான சிகரமான இங்கு செல்ல, உயர்ந்த மரங்களடர்ந்த வழிகளூடே ஏறிச் செல்லவேண்டும். ஸ்பென்சர் மலை மீது அமைந்துள்ள புனித ஸ்டீபன் தேவாலயத்திற்குப் பின்னால் இருக்கும் மெர்லிமண்ட் பாதையில் இரண்டு கல் தொலைவு சென்றால், இவ்வுச்சியை அடையலாம்.
மேற்கோள்கள்
பகுப்பு:தமிழ்நாட்டில் உள்ள மலைகள் பகுப்பு:மேற்குத் தொடர்ச்சி மலைத்தொடரிலுள்ள மலைகள்
லலிதசிம்ஹாரவமு
லலிதசிம்ஹாரவமு இராகம் கருநாடக இசையில் பயன்படும் இராகங்களில் ஒன்றாகும். இது 59 ஆவது மேளகர்த்தா இராகமாகிய, "திசி" என்றழைக்கப்படும் 10 ஆவது சக்கரத்தின் 5 ஆவது மேளமாகிய தர்மவதி இராகத்தின் ஜன்னிய இராகம் ஆகும்.
மேற்கோள்கள்
பகுப்பு:தர்மவதியின் ஜன்னிய இராகங்கள்
பிராங்க் கெரசி
பிராங்க் கெரசி (Frank Coraci) (பிறப்பு: 3 பெப்ரவரி 1966 ) இவர் ஒரு அமெரிக்க நாட்டு திரைப்பட இயக்குனர் மற்றும் திரைக்கதையாசிரியர் ஆவார். இவர் பிலென்டெட் போன்ற திரைப்படங்களை இயக்கியுள்ளார்.
வெளி இணைப்புகள்
பகுப்பு:வாழும் நபர்கள் பகுப்பு:1966 பிறப்புகள் பகுப்பு:அமெரிக்கத் திரைப்பட இயக்குநர்கள்
பிரோஸ் பாலியா
பிரோஸ் பாலியா (Phiroze Palia பிறப்பு: செப்டம்பர் 5 1910 - இறப்பு: செப்டம்பர் 9 1981) இந்தியத் துடுப்பாட்ட அணியின் துடுப்பாட்டக்காரர். களத்தடுப்பிலும் இவரின் பணி குறிப்பிடத்தக்கது. இவர் இரண்டு தேர்வுத் துடுப்பாட்டப் போட்டிகளிலும், 100 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1932 – 1936 ஆண்டுகளில் பிரதிநிதித்துவப் படுத்தியுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1910 பிறப்புகள் பகுப்பு:1981 இறப்புகள் பகுப்பு:தமிழ்நாடு துடுப்பாட்டக்காரர்கள் பகுப்பு:இந்தியத் தேர்வுத் துடுப்பாட்டக்காரர்கள்
ஜூ கூன் தொடருந்து நிலையம்
ஜூ கூன் தொடருந்து நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின்	மேற்குப்	பகுதியில் ஜூ கூன் பகுதியில் அங்குள்ள மக்களுக்கு செவைசெய்கிறது. கிழக்கு மேற்கு வழித்தடத்தில் இது	இருபத்தி ஒன்பதாவது	தொடருந்துநிலையமாகும்.
இது வருங்காலத்தில் வரவுள்ள துஆஸ் விரிவாக்கம் வந்தப்பின் இது துஆஸ் தொடருந்து நிலையம்	மற்றும் பயனியர் தொடருந்து நிலையம் ஆகிய இரண்டிற்கும் நடுவில் இருக்கும்.இரண்டு தளமேடைகளை கொண்ட இந்த தொடருந்துநிலையத்தில் ஒன்றில் பாசிர் ரிஸ் தொடருந்து நிலையம் ரயில்கள் பயணிக்கின்றன.
மேற்கோள்கள்
பகுப்பு: சிங்கப்பூர் ரயில் நிலையங்கள்
முதுமொழிக்காஞ்சி (நூல்)
மதுரைக் கூடலூர் கிழார் என்பவர் இயற்றிய நூல் முதுமொழிக்காஞ்சி. முதுமொழி என்பது பழமொழிஎன்னும் சொற்பொருளோடு தொடர்புடையது. 'மூதுரை, முதுசொல்' என்பனவும் இப் பொருள் தருவன. நிலையாமையை உணர்த்தும் உலகியல் அனுபவம் உணர்த்துதலால் இப்பெயர் பெற்றது. காஞ்சி என்பது காஞ்சித் திணையில் தொல்காப்பியம் காட்டும் ஒரு துறை. அது “கழிந்தோர் ஒழிந்தோர்க்குக் காட்டிய முறைமை” என்னும் துறை என்று விளக்கப்பட்டுள்ளது. இந்நூல் இயற்றப்பட்ட காலம் சங்கம் மருவிய மருவியகாலமான ஐந்தாம் நூற்றாண்டு என்பர். பத்துப் பாடல்களைக் கொண்ட பதிகம் பத்து கொண்டது இந்த நூல். அதாவது 100 பாடல்கள் இதில் உள்ளன. ஒவ்வொரு பதிகமும் "ஆர்கலி உலகத்து மக்கட்கு எல்லாம்" என்னும் தரவு அடியோடு தொடங்குகிறது. அடுத்து ஓரடிப் பாடல்கள் பத்து ஒவ்வொன்றிலும் தாழிசை போல அடுக்கி வருகின்றன. 18 நூல்களின் தொகுப்பான பதினெண்கீழ்க்கணக்கு நூல்கள் என அழைக்கப்படும் தமிழ் நூல் தொகுதியில் மிகச் சிறியது இது. பத்து அடிகளைக் கொண்ட ஒவ்வொரு பாடலுக்கும் தனித்தனிப் பெயர் வழங்கப்பட்டுள்ளது. இப் பத்துப் பெயர்களும் வருமாறு:
அடிக்குறிப்பு
பகுப்பு:பதினெண்கீழ்க்கணக்கு நூல்கள் பகுப்பு:தமிழ் அற நூல்கள்
மங்கலநாடு
மங்கலநாடு (Mangalanadu) இந்தியாவில், தமிழ்நாட்டில், புதுக்கோட்டை மாவட்டத்தில் அறந்தாங்கி வருவாய் ஒன்றியத்திலுள்ள ஒரு  கிராமம் ஆகும். 2001 மக்கள் தொகை கணக்கெடுப்பின்படி, மங்கலநாட்டின் மொத்த மக்கள் தொகை 1988 இல் 989 ஆண்கள்  மற்றும் 999 பெண்கள் இருந்துள்ளனர். மொத்த மக்கள் தொகையில் 1254 பேர் கல்வி அறிவு பெற்றவர்கள்.
மேற்கோள்கள்
பகுப்பு:புதுக்கோட்டை மாவட்டத்தில் உள்ள கிராமங்கள் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
எஸ். ஆர். சீனிவாஸ்
'''எஸ். ஆர். ஸ்ரீனிவாஸ்''' என்பவர் ஒரு கர்நாடக இந்திய அரசியல்வாதி ஆவார். இவர் கர்நாடக சட்டமன்ற உறுப்பினராக மூன்று முறை இருந்துள்ளார். ஒரு குழந்தையின் உயிரைக் காப்பாற்றியதற்காக இந்திய ஜனாதிபதியிடமிருந்து வீரதீர செயலுக்கான விருது பெற்ற நாட்டின் ஓரே சட்டமன்ற உறுப்பினர் இவர் ஆவார்.
தொகுதி
இவர் குப்பி தொகுதியிலிருந்து தோ்ந்தெடுக்கப்பட்டாா்.
அரசியல் கட்சி
இவர் ஜனதா தளம் (சமயச்சார்பற்ற) கட்சியை சாா்ந்தவா்.
வெளி இணைப்புகள்
கர்நாடகா சட்டமன்றம்
மேற்கோள்கள்
பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:கர்நாடக சட்டமன்ற உறுப்பினர்கள் பகுப்பு:தும்கூர் மாவட்ட நபர்கள்
பட்னா உயிரியல் பூங்கா
சஞ்சய் காந்தி ஜெய்விக் உத்யன் (Sanjay Gandhi Jaivik Udyan) என்பது சஞ்சய் காந்தி தாவரவியல் மற்றும் விலங்கியல் பூங்கா அல்லது பட்னா உயிரியல் பூங்கா என்றும் அழைக்கப்படுகிறது. இது இந்தியாவின் பீகார் மாநிலம் பட்னாவில் பெய்லி சாலையில் அமைந்துள்ளது. இந்த பூங்கா 1973ஆம் ஆண்டு மிருகக்காட்சிசாலையாக பொதுமக்களுக்குத் திறக்கப்பட்டது. 2011 ஆண்டு புத்தாண்டு தினத்தன்று மட்டும் 36,000க்கும் அதிகமான பார்வையாளர்கள் வருகை தந்தனர். பாட்னாவில் உள்ள இந்த பூங்காவிற்கு அடிக்கடி சுற்றுலா பயணிகள் வரும் தலமாகும்.
வரலாறு
இந்த பூங்கா முதன்முதலில் தாவரவியல் பூங்காவாக 1969-ல் நிறுவப்பட்டது. அப்போதைய பீகார் ஆளுநர் ஸ்ரீ நித்யானந்த் கனுங்கோ கிட்டத்தட்ட 34 acre தோட்டத்துக்காக ஆளுநர் மாளிகை வளாகத்திலிருந்து நிலம் வழங்கினார். 1972-ல், பொதுப்பணித்துறை 58.2 acre வழங்கியது. வருவாய்த் துறை 60.75 acre ) நிலத்தினை பூங்கா விரிவாக்கத்திற்காக வனத்துறைக்கு வழங்கி உதவியது.
1973 முதல், இந்த பூங்கா ஒரு உயிரியல் பூங்காவாக உள்ளது. இது ஒரு தாவரவியல் பூங்காவை ஒரு விலங்குக் காட்சிச்சாலையுடன் இணைக்கிறது. பொதுப்பணித்துறை மற்றும் வருவாய்த்துறையிடம் இருந்து கையகப்படுத்தப்பட்ட நிலம் 8 மார்ச் 1983 மாநில அரசால் பாதுகாக்கப்பட்ட வனமாக அறிவிக்கப்பட்டது. வலது|thumb|200x200px| பாட்னா உயிரியல் பூங்காவில் ஒட்டகச்சிவிங்கி alt=A Resting Antelope at Patna Zoo|thumb|200x200px| பாட்னா உயிரியல் பூங்காவில் ஓய்வெடுக்கும் மிருகம்
விலங்குகள் மற்றும் காட்சி பொருட்கள்
இந்த மிருகக்காட்சிசாலையில் தற்போது புலி, சிறுத்தை, படைச்சிறுத்தை, நீர்யானை, முதலை, யானை, இமயமலை கருப்புக் கரடி, குள்ள நரி, புல்வாய், புள்ளிமான், மயில், இந்திய மூக்குக்கொம்பன, மலை மைனா, சொம்புமூக்கு முதலை, போன்ற 110 வகையான விலங்குகள் உள்ளன. காண்டாமிருகம், சிம்பன்சி, ஒட்டகச்சிவிங்கி, வரிக்குதிரை, ஈமியூ மற்றும் வெள்ளை மயிலும் காணப்படுகின்றன.
தாவரவியல் பூங்காவாகத் தொடங்கப்பட்ட இந்த பூங்காவில் தற்போது 300க்கும் மேற்பட்ட மரங்கள், மூலிகைகள் மற்றும் புதர்கள் உள்ளன. தாவர கண்காட்சிகளில் மருத்துவ தாவரங்களுக்கான நாற்றங்கால், ஆர்க்கிட், பன்னம், கண்ணாடி இல்லம் மற்றும் ஒரு ரோஜா தோட்டம் ஆகியவை அடங்கும்.
பூங்காவில் மீன் காட்சியகமும் உள்ளது. இது பொது நுழைவுக் கட்டணத்திற்குப் பிறகு மிகப்பெரிய வருவாய் ஈட்டக்கூடியது. மீன் காட்சியகத்தில் சுமார் 35 வகையான மீன்களும், பாம்பு பகுதியில் 5 சிற்றினங்களைச் சேர்ந்த 32 பாம்புகளும் உள்ளன. alt=|thumb|200x200px| பாட்னா உயிரியல் பூங்காவில் மீன்காட்சியகம்
பாதுகாப்பு
பாட்னா உயிரியல் பூங்கா உலகெங்கிலும் உள்ள அழிந்து வரும் உயிரினங்களைப் பாதுகாக்கவும், இனப்பெருக்கம் செய்யவும் கணிசமான முயற்சிகளை மேற்கொள்கிறது. காட்சிசாலையில் காட்சிப்படுத்தப்படும் காட்டு விலங்குகளை இனப்பெருக்கம் செய்வது ஒரு கடினமான சவாலாக உள்ளது. இந்த மிருகக்காட்சிசாலை சில குறிப்பிடத்தக்க வெற்றிகளைச் சந்தித்துள்ளது.
பறவைகள்
இந்த இடம் பறவையியல் ஆர்வலர்களுக்கு ஒரு நல்ல இடமாக அமைந்துள்ளது.
வெளி இணைப்புகள்
பகுப்பு:இந்திய விலங்கியல் பூங்காக்கள்
மீரா சோப்ரா
மீரா சோப்ரா ஒரு இந்திய திரைப்பட நடிகையாவார். இவர் நிலா என்று பரவலாக அறியப்படுகிறார். தமிழ், தெலுங்கு மற்றும் பாலிவுட் திரைப்படங்களில் நடித்துள்ளார்.
வெளி இணைப்புகள்
பகுப்பு:1985 பிறப்புகள் பகுப்பு:வாழும் நபர்கள் பகுப்பு:தமிழ்த் திரைப்பட நடிகைகள் பகுப்பு:கன்னடத் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:இந்தியத் திரைப்பட நடிகைகள்
மேல ஆத்தூர் முத்தாரம்மன் கோயில்
மேல ஆத்தூர் முத்தாரம்மன் கோயில் தமிழ்நாட்டில் தூத்துக்குடி மாவட்டம், மேல ஆத்தூர் என்னும் ஊரில் அமைந்துள்ள அம்மன் கோயிலாகும்.
கட்டக்
புவியமைப்பு
thumb| right| காட்யோடி ஆறு
மேல ஆத்தூர் முத்தாரம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கட்டக்
போக்குவரத்து
அருகில் உள்ள தொடருந்து நிலையம் கட்டக். அருகில் உள்ள விமானநிலையம் பிஜுபட்நாயக் விமானநிலையம் புவனேஸ்வர் (ஒடிசா மாநில தலைநகர்).
மேல ஆத்தூர் முத்தாரம்மன் கோயில்
கோயில் அமைப்பு
இக்கோயிலில் முத்தாரம்மன் சன்னதியும், பைரவர், மாடசாமி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
உஞ்சனஹள்ளி மாரியம்மன் கோயில்
உஞ்சனஹள்ளி மாரியம்மன் கோயில் தமிழ்நாட்டில் தர்மபுரி மாவட்டம், உஞ்சனஹள்ளி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எல்க் சிகரம்
மேற்கோள்கள்
பகுப்பு:தமிழ்நாட்டில் உள்ள மலைகள் பகுப்பு:மேற்குத் தொடர்ச்சி மலைத்தொடரிலுள்ள மலைகள்
தி டிபென்டெர்சு (தொலைக்காட்சித் தொடர்)
தி டிபென்டெர்சு (The Defenders) என்பது நெற்ஃபிளிக்சு என்ற ஓடிடி தளத்திற்காக டக் பெட்ரீ மற்றும் மார்கோ ராமிரெஸ் ஆகியோர் இணைந்து உருவாக்கிய, அமெரிக்க நாட்டு அதிரடி மீநாயகன் தொலைக்காட்சி நாடக குறுந்தொடர் ஆகும். இந்த தொடர் மார்வெல் வரைகதை கதாபாத்திரங்களான டேர்டெவில், ஜெசிகா ஜோன்சு, லூக் கேஜ் மற்றும் அயன் பிஸ்ட் ஆகியவற்றை அடிப்படையாக கொண்டு ஒரு மீநாயகன் குழுவாக உருவாக்கப்பட்டுள்ளது.
இது மார்வெல் திரைப் பிரபஞ்சத்தில் அமைக்கப்பட்டுள்ளது. இதன் உரிமைகள் பிற மற்ற திரைப்படங்களின் தொடர்ச்சியைப் பகிர்ந்து கொள்கிறது. இந்த குறுந்தொடர் என்பது மார்வெலின் நெற்ஃபிளிக்சு தொலைக்காட்சி தொடருடன் இணைந்து வழங்கும் பல ஒன்றோடொன்று இணைக்கப்பட்ட தொடர்களுக்கான மகாசங்கம நிகழ்வாகும். இது ஏபிசி ஸ்டுடியோஸ் மற்றும் கோடார்ட் டெக்ஸ்டைல்ஸ் ஆகியவற்றுடன் இணைந்து மார்வெல் தொலைக்காட்சியும் தயாரித்துள்ளது.
இந்தத் தொடரில் மாட் மர்டாக் மற்றும் டேர்டெவிலாக சார்லி சாக்ஸ் என்பவரும், ஜெசிகா ஜோன்ஸாக நடிகை கிரிஸ்டன் ரிட்டரும், லூக் கேஜாக நடிகர் மைக் கோல்டரும் மற்றும் டேனி ராண்ட் மற்றும்  அயர்ன் பிஸ்டாக நடிகர் பின் ஜோன்சு என்பவரும் நடித்துள்ளனர்.
இந்த தொடர் ஜூலை 31, 2017 அன்று நியூயார்க்கில் திரையிடப்பட்டது, ஆகஸ்ட் 18 அன்று நெற்ஃபிளிக்சு இல் அனைத்து எட்டு அத்தியாயங்களும் வெளியிடப்பட்டன. விமர்சகர்கள் மத்தியில் இந்த மகா சங்கமம் பற்றி பெரும்பாலும் நேர்மறையாயான கருத்து இருந்தது.
விஜயநாகரி
விஜயநாகரி இராகம் கருநாடக இசையில் பயன்படும் இராகங்களில் ஒன்றாகும். இது 59வது மேளகர்த்தா இராகமாகிய, "திசி" என்றழைக்கப்படும் 10வது சக்கரத்தின் 5வது மேளமாகிய தர்மவதியின் ஜன்னிய இராகம் ஆகும்.
இலக்கணம்
இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம் (க2), பிரதி மத்திமம் (ம2), பஞ்சமம்,  சதுஸ்ருதி தைவதம் (த2) ஆகிய சுரங்கள் வருகின்றன.
உசாத்துணைகள்
பகுப்பு:தர்மவதியின் ஜன்னிய இராகங்கள்
வ. சுப. மாணிக்கம்
டாக்டர் '''வ. சுப. மாணிக்கம்' (ஏப்ரல் 17.1917 – ஏப்ரல் 25.1989) (வ.சுப. மா) தன் வாழ்நாள் முழுவதும் தமிழுக்காகவே வாழ்ந்து, தமிழ் வளர்ச்சியைப் பற்றியே சிந்தித்து பல நிலையினும் சிறந்தோங்கித் தமிழ்ப் பணிக்காகவே வாழ்ந்த மூதறிஞர்''. தமிழின் சிறப்புக்களைப் பற்றி ஆய்வுகள் பல செய்தமையால் தமிழ் இமயம் என்று தமிழ் அறிஞர்களால் போற்றப்பட்ட வ.சுப.மாணிக்கம். பன்முக ஆற்றல் உடையவர். மிகச் சிறந்த சிந்தனையாளரான இவர் எழுதிய நூல்கள் இவரைச் சிறந்த கவிஞராகவும், உரைநடை ஆசிரியராகவும், உரையாசிரியராகவும், நாடக ஆசிரியராகவும், ஆய்வாளராகவும் நமக்குச் சுட்டிக் காட்டும் தன்மை உடையன.
பிறப்பும் கல்வியும்
வ.சுப.மாணிக்கம் புதுக்கோட்டை மாவட்டம், மேலைச்சிவபுரியில்  நாட்டுக்கோட்டை நகரத்தார் இனத்தில், வ.சுப்பிரமணியன் செட்டியார் – தெய்வானை ஆச்சி அவர்களுக்கு ஐந்தாவது மகனாக 1917ஆம் ஆண்டு ஏப்ரல் 17ஆம் தேதியன்று பிறந்தார். இவருடைய இயற்பெயர் அண்ணாமலை. மாணிக்கம் என்றும் அழைக்கப்பட்டதால் அந்தப் பெயரே பிற்காலத்தில் இவருக்கு நிலைத்துவிட்டது. தன்னுடைய ஆறாம் வயதில் தாயை இழந்தார். தொடர்ந்து பத்து மாதம் கழித்து தந்தையும் இறந்தார். இவருடைய தாய்வழிப் பாட்டனார் அண்ணாமலை செட்டியார் பாட்டி மீனாட்சி ஆச்சி ஆகிய இருவரும்  இவரை வளர்த்து வரலாயினர். தன் தொடக்கக் கல்வியினைத் தம் ஏழாம் வயது வரை புதுக்கோட்டையில் உள்ள பள்ளி ஒன்றில் பயின்றார்.
வ.சுப. மாணிக்கம் நகரத்தார் குல மரபுப்படி தனது பதினொன்றாம் வயதில் வட்டித் தொழில் கற்றுக்கொள்வதற்காகப் பர்மா சென்றார். பர்மாவில் ரங்கூன் நகரத்தில் உள்ள வட்டிக்கடையில் பெட்டி அடிப் பையனாக (உதவி செய்யும் சிறுவனாக) வேலைக்குச் சேர்ந்தார். இவர் வேலை செய்த வட்டிக்கடை முதலாளி ஒரு சமயம் இவரிடம் ஒருவர் பெயரைக் குறிப்பிட்டு அந்த நபர் வந்து தன்னை எங்கே என்று கேட்டால், 'முதலாளி இல்லை' என்று சொல்லிவிடுமாறு வற்புறுத்தினார். ஆனால் பொய் சொல்ல விரும்பாத அந்தச் சிறுவன், 'முதலாளி நீங்கள் வெளியில் சென்றிருந்தால் இல்லை என்று கூறலாம்; ஆனால் நீங்கள் இருக்கும்போது எவ்வாறு இல்லை என்று கூறுவது? அப்படியெல்லாம் நான் பொய் சொல்ல மாட்டேன்' என்று பிடிவாதமாகக் கூறியதால் அந்த நாளிலேயே வட்டிக்கடையை வீட்டு நீக்கப்பட்டார். இதனாலேயே இவருக்குப் "பொய் சொல்லா மாணிக்கம்" என்று பெயர் வழங்கியதாகத் தெரிகிறது.
தமிழ்க் கல்வி
வட்டிக்கடையில் வேலை செய்ய முடியாத நிலையில் பர்மாவிலிருந்து நாடு திரும்பிய வ.சுப.மாணிக்ககம், தமிழ் நூல்களை ஊன்றிக் கற்ற பண்டிதமணி மு.கதிரேசச் செட்டியார் அவர்களுடன் தொடர்பு ஏற்பட்டது. கூடவே தமிழ் மொழியின் மீது மிகுந்த நாட்டமும் ஏற்பட்டது. பண்டிதமணி அவர்கள் வழி நடத்துதலை ஏற்று அடியொற்றி அண்ணாமலைப் பல்கலைக்கழகத்தில் வித்துவான் வகுப்பில் சேர்ந்து முதல் வகுப்பில் தேர்ச்சி பெற்றார். தொடர்ந்து விடா முயற்சியுடன் பயின்று 1945 ஆம் ஆண்டு சென்னைப் பல்கலைக்கழகத்தில் பி.ஒ.எல் பட்டத்தையும் 1951 ஆம் ஆண்டு எம்.ஏ முதுகலைப் பட்டத்தையும் பெற்றார்.
இவருடைய தமிழ் ஆய்வுக்கான எம்.ஒ.எல் பட்டம் "தமிழில் வினைச்சொற்கள்" என்ற பொருளில் இவர் மேற்கொண்ட ஆய்வுக்காகவும், முனைவர் (பிஎச்.டி) பட்டம் "தமிழில் அகத்திணைக் கொள்கை" என்னும் பொருளில் இவர் நடத்திய சங்க இலக்கிய ஆய்வுக்காகவும் அளிக்கப்பட்டன.
குடும்பம்
இவருடைய திருமணம் 1945 ஆம் ஆண்டு நெற்குப்பை என்னும் ஊரைச் சேர்ந்த ஏகம்மை ஆச்சி உடன் நடந்தது. இவர்களுக்குத் தொல்காப்பியன், பூங்குன்றன், பாரி என்று மூன்று ஆண் குழந்தைகளும், தென்றல், பொற்கொடி என்று இரண்டு பெண் குழந்தைகளும் பிறந்தனர். இவருடைய திருமணத்திற்குப் பிறகுதான் இவருடைய ஆய்வுகளும், எழுத்துப்பணிகளும் மிக அதிகமாக இவரால் மேற்கொள்ளப்பட்டன. மிகவும் கண்டிப்பான தந்தை இவர். ஒரு முறை இவரின் மகன் அழகப்பா கல்லூரியில் தேர்வு எழுதுகையில் தவறு செய்து மாட்டிக் கொண்டார். அப்போது கல்லூரி முதல்வர் வ.சுப.மா அவர்கள். தவறு செய்த ஐந்து மாணவர்களையும் மேற்பார்வையாளர் முதல்வர் முன் நிறுத்துகிறார். முதல்வர் முகத்தில் எந்தச் சலனமும் இல்லை. மற்றவரைப் போல இவர் மகனுக்கும் உரிய தண்டனை வழங்கப்பட்டது.
நூல்கள்
தமிழ்நாடு அரசு இவர் எழுதிய நூல்கள் அனைத்தையும் 2006 ஆம் ஆண்டு நாட்டுடமையாக்கியது.
தமிழ்த்தொண்டு
வ.சுப.மாணிக்கம் அவர்கள் ஒரு சிந்தனையாளர். பழைமையையும் புதுமையையும் ஒருமித்த மனதோடு ஏற்றுப் போற்றினார். தமிழ்ச் சொல்லாக்கங்களை நடைமுறைப் படுத்துவதில் மிகவும் முனைப்புக் காட்டியவர். தமிழ் வழிக் கல்வி இயக்கம் என்ற அமைப்பை நிறுவி இவ்வியக்கம் நன்கு பரவும் வழி காண தமிழ்ச் சுற்றுலா மேற்கொண்டார்.
விருப்ப முறி
இவர் தம் விருப்ப முறியில் எழுதிய விருப்பங்கள்:
மறைவு
"எங்கும் தமிழ்; எதிலும் தமிழ்" என்று வாழ்ந்த வ.சுப.மாணிக்கம் அவர்கள், மாரடைப்பின் காரணமாக 1989ஆம் ஆண்டு ஏப்ரல் 25ஆம் தேதி இரவு 11 மணிக்குப் புதுச்சேரியில் காலமானார். உயிர் பிரிந்த போது கூட அவர் கையில் இருந்தது திருவாசகம் தான்.
வெளி இணைப்புகள்
பகுப்பு:1917 பிறப்புகள் பகுப்பு:1989 இறப்புகள் பகுப்பு:தமிழறிஞர்கள் பகுப்பு:தமிழ்நாட்டுக் கல்வியாளர்கள் பகுப்பு:தமிழக எழுத்தாளர்கள் பகுப்பு:தமிழ்வழிக் கல்வி செயற்பாட்டாளர்கள் பகுப்பு:நாட்டுடைமை நூல்களின் ஆசிரியர்கள் பகுப்பு:புதுக்கோட்டை மாவட்ட நபர்கள்
சா நியால்சந்த்
சா நியால்சந்த் (Shah Nyalchand, பிறப்பு:செப்டம்பர் 14, 1915)- இறப்பு: சனவரி 4 1997) இந்தியத் துடுப்பாட்ட அணியின் முன்னாள் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 57 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1952 ம் ஆண்டில் பிரதிநிதித்துவப் படுத்தியுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1915 பிறப்புகள் பகுப்பு:1997 இறப்புகள் பகுப்பு:1919 பிறப்புகள் பகுப்பு:இந்தியத் தேர்வுத் துடுப்பாட்டக்காரர்கள்
மரீனா காலந்து
மரீனா காலந்து (Marina Galand) ஒரு பிரெஞ்சு வானியற்பியலாளரும் வளிமண்டல இயற்பியலாளரும் ஆவர். இவர் இலண்டன் இம்பீரியல் கல்லூரியில் விரிவுரையாலரக உள்ளார். இவர் 2018 ஆம் ஆண்டின் ஓல்வெக் பரிசைப் பெற்றார். இது "எளிமையாகவும் தனித்தன்மையுடனும் சூரியக் குடும்பத்திலும் அதற்கப்பாலும் உள்ள கோள் வளிமண்டல ஆற்றல் வாயில்களின் விளைவுகளை ஆய்ந்து விண்வெளி இயற்பியலுக்கு அளித்த இவரது தன்னிகரற்ற பங்களிப்புகளுக்காக" வழங்கப்பட்டது.